Soģupes meži

Soģupes meži ir 2023. gadā izveidots dabas liegums Limbažu novada Alojas pagastā uz ziemeļaustrumiem no Alojas pilsētas.

Liegumā atrodas ES Biotopu direktīvas aizsargājamie biotopi — veci vai dabiski boreāli meži, veci jaukti platlapju meži, lakstaugiem bagāti egļu meži, staignāju meži, ozolu meži (ozolu, liepu un skābaržu meži), aluviāli meži (aluviāli krastmalu un lapieņu meži). Teritorijā atrodas pūcēm, dzeņiem un citām īpaši aizsargājamām putnu sugām piemērotas dzīvotnes. Izveidots mikroliegums baltmugurdzeņu aizsardzībai. Liegumā aug aknu sūna doblapu leženeja (Lejeunea cavifolia), melnsvītras cietpiepe (Phellinus nigrolimitatus) un laksis (Allium ursinum).

 Ārējās saites 
 Dabas aizsardzības pārvalde

Kategorija:Alojas pagasts
Kategorija:Latvijas dabas liegumi